แม่เข้าเกียร์ผิดรถพุ่งทับลูกสาวเสียชีวิต จ.สิงห์บุรี
เมื่อวานนี้ (6 ก.พ.2561) เกิดเหตุคนขับรถเข้าเกียร์ผิด ทำให้รถพุ่งขึ้นบาทวิถี บริเวณลานจอดรถหน้าสำนักงานขนส่ง จ.สิงห์บุรี โดยล้อด้านหน้าตกลงไปยังช่องจอดรถอีกฝั่ง จนชนกับรถเก๋งอีกคัน และล้อหลังด้านขวาทับร่าง ด.ญ.อาเหมย อายุ 4 ขวบ ลูกสาวของคนขับอาการสาหัส และเสียชีวิตขณะส่งโรงพยาบาล ส่วนลูกชาย อายุ 7 ขวบ ได้รับบาดเจ็บ แต่ล่าสุดอาการปลอดภัยแล้วจากการสอบถามนางนาพือ จะบือ อายุ 36 ปี ชาว จ.สมุทรสาคร แม่ของเด็กทั้ง 2 คน กล่าวว่า เดินทางมาที่ จ.สิงห์บุรี เพื่อทำการสอบใบอนุญาตขับขี่ พร้อมเพื่อนชาย-หญิง และลูกๆ โดยจอดรถไว้ในช่องจอดรถตามปกติ ก่อนเกิดเหตุลงมาที่รถเพื่อจะถอยหลัง โดยได้ให้เด็กๆ ทั้ง 4 ยืนรออยู่บนบาทวิถีด้านหน้ารถ แต่จังหวะเข้าเกียร์ผิดถอย เมื่อเหยียบคันเร่งรถ จึงพุ่งขึ้นบาทวิถีไปชนลูกตัวเองทั้ง 2 คน
เกิดเหตุคนขับรถเข้าเกียร์ผิด ทำให้รถพุ่งขึ้นบาทวิถี บริเวณลานจอดรถหน้าสำนักงานขนส่ง จ.สิงห์บุรี จนไปทับร่างลูกสาวคนขับเสียชีวิต ส่วนลูกชายได้รับบาดเจ็บ
เข้าเกียร์ผิด,สอบใบขับขี่,รถทับลูกสาว,สำนักงานขนส่ง,สิงห์บุรี,สมุทรสาคร,ใบอนุญาตขับขี่รถยนต์,ThaiPBSnews,ThaiPBS,ไทยพีบีเอส,ข่าวไทยพีบีเอส